b'\n_START_ARTICLE_\nS\xc5\xbd serija 363\n_START_SECTION_\nPogon\n_START_PARAGRAPH_\nLokomotiva ima dve pogonski osi, na vsaki sta po dva zaporedno vezana elektromotorja. Motorska para je mogo\xc4\x8de preklapljati na zaporedno in vzporedno vezavo. Posebnost lokomotive je tudi mehanski reduktor, ki omogo\xc4\x8da preklop med "potni\xc5\xa1ko" (lahko se jo uporablja tudi za vleko la\xc5\xbejih tovornih vlakov) in "tovorno" prestavo. Pri "tovorni" prestavi se razvije vi\xc5\xa1ja vle\xc4\x8dna sila, vendar na ra\xc4\x8dun ni\xc5\xbeje hitrosti (do 75 km/h).\n_START_SECTION_\nNesre\xc4\x8de\n_START_PARAGRAPH_\nOktobra 1976, kmalu po dobavi, se je lokomotiva 363-002 pri Planini (med Rakekom in Postojno) zaletela v pokvarjen vlak z mazutom in zgorela. Nekaj let je tako mesto \xc5\xa1t. 002 bilo nezasedeno, nakar so vendarle lokomotivo z najvi\xc5\xa1jo zaporedno \xc5\xa1tevilko (363-039) pre\xc5\xa1tevil\xc4\x8dili v 363-002. Avgusta 2001 se je tudi ta lokomotiva pri Pivki zaletela v pokvarjen vlak.'